**Ministru kabineta noteikumu projekta**

**„Noteikumi par Latvijas būvnormatīvu LBN 242-15 „Dabasgāzes ārējo gāzesvadu sistēma”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 242-15 „Dabasgāzes ārējo gāzesvadu sistēma”” (turpmāk – būvnormatīvs) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta „Noteikumi par Latvijas būvnormatīvu LBN 242-15 „Dabasgāzes ārējo gāzesvadu sistēma”” mērķis ir noteikt tehniskās prasības dabasgāzes ārējo gāzesvadu sistēmām (turpmāk – gāzesvadu sistēma). Atbilstoši Būvniecības likuma pārejas noteikumu 2. punktam Latvijas būvnormatīvs LBN 242-02 „Gāzes sadales un lietotāju ārējie tīkli” ir piemērojams ne ilgāk kā līdz 2015.gada 1.jūlijam. Līdz ar to, līdz šim laikam ir nepieciešams izdot jaunu atbilstošu būvnormatīvu, lai noteiktu projektēšanas, darbu un nodošanas ekspluatācijā prasības gāzes ārējai gāzesvadu sistēmai. Lai uzlabotu būvnormatīva uzskatāmību pašlaik spēkā esošais normatīvs sadalīts uz jauno būvnormatīvu dabasgāzei un jauno būvnormatīvu sašķidrinātajai naftas gāzei. Jaunais būvnormatīvs pēc būtības būtiski nemaina līdz šim noteiktās projektēšanas un būvniecības prasības dabasgāzes ārējai gāzesvadu sistēmai, kas ietvertas Latvijas būvnormatīvā LBN 242-02 „Gāzes sadales un lietotāju ārējie tīkli” ar vienīgo nosacījumu, ka sašķidrinātās naftas gāzes ārējo gāzesvadu sistēmas tiek aplūkotas atsevišķā Būvnormatīva LBN 243-15 „Sašķidrinātās naftas gāzes iekšējo un ārējo gāzesvadu sistēma”.. Turklāt jaunajā būvnormatīvā paredzēts, ka gadījumos, kad gāzapgāde ir ar dabasgāzi un plānota pāreja uz apgādi ar sašķidrināto naftas gāzi gāzes vadu sistēma jāprojektē tā, lai to būtu iespējams vēlāk izmantot sašķidrinātai naftas gāzei.Būvnormatīvs nosaka tehniskās prasības gāzesvadu sistēmām, kā arī ārpus būvēm izvietoto gāzesvadu ar maksimālo darba spiedienu līdz 1,6 MPa (16 bar) projektēšanai, darbiem un pieņemšanai ekspluatācijā. Gāzesvadu sistēma šī būvnormatīva izpratnē ir sadales un lietotāja gāzesvadi, noslēgierīces, iekārtas, aparatūra no pievienošanās vietas pārvades sistēmai līdz iekšējai gāzesvadu sistēmai. Dabasgāzes sadales sistēma ir dabasgāzes cauruļvadu sistēma ar sistēmas iekārtām un komplektējošiem izstrādājumiem, no dabasgāzes pārvades sistēmas līdz lietotāja dabasgāzes apgādes sistēmas piederības robežai, ar darba spiedienu līdz 1,6 MPa (16 bar).Iekšējo gāzesvadu sistēmas definīcijas skaidrojums ietverts Latvijas būvnormatīvā LBN 241-15 „Dabasgāzes iekšējo gāzesvadu sistēma”.Gāzesvadu sistēmu projektē, darbus veic un nodod ekspluatācijā tā, lai nodrošinātu tās drošu un nepārtrauktu apgādi ar gāzi, energoefektīvu un inženiertehniskās kvalitātes principiem atbilstošu lietošanu visā tās ekspluatācijas laikā, kā arī nodrošinot atbilstību būvei izvirzāmajām būtiskajām prasībām. Būvnormatīvā tā izpildei uzskaitīti vairāki piemērojamie standarti. Gāzesvadu sistēmas ekspluatācija un remontdarbi veicami atbilstoši Latvijas valsts standartam Nr.445 „Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 MPa (16 bar) ekspluatācija un tehniskā apkope” prasībām.Tulkojums valsts valodā obligāti piemērojamiem Latvijas nacionālajiem standartiem tiks nodrošināts Latvijas Nacionālās standartizācijas institūcijas „Latvijas standarts” interneta mājaslapā līdz 2016.gada 1.jūlijam. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums var ietekmēt jebkuru personu, kura vēlas projektēt, būvēt vai nodot ekspluatācijā dabasgāzes ārējo gāzesvadu sistēmas, kā arī ārpus būvēm izvietotos gāzesvadus ar maksimālo darba spiedienu līdz 1,6 MPa (16 bar). Regulējums attiecas uz būvspeciālistiem. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Būvnormatīvā paredzētais tiesiskais regulējums nemaina būtiski līdzšinējo spēkā esošo regulējumu.Būvprojekta saturs apspriests un sagatavots, konsultējoties ar dabasgāzes nozares speciālistiem, kā arī biedrību „Latvijas Siltuma, gāzes un ūdens tehnoloģijas inženieru savienība”. |
| 2. | Sabiedrības līdzdalība projekta izstrādē  |  |
| 3. | Sabiedrības līdzdalības rezultāti  | Izteiktie sabiedrības ieteikumi ietverti projektā  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to būvnormatīva izpilde neietekmēs institūciju cilvēkresursus. |
|  3. |  Cita informācija | Nav. |

*Anotācijas III, IV un V sadaļa - projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

26.06.2015. 15:50

734

J.Čudars,

67013248, Janis.Cudars@em.gov.lv